Hallmark Cards

Hallmark Card, Inc. er et privat, familie-eiet amerikansk selskap basert i Kansas City, Missouri. Det ble etablert i 1910 av Joyce Hall, Hallmark er den største produsent av gratulasjonskort i USA. I 1985 ble selskapet tildelt National Medal of Arts.

I tillegg til gratulasjonskort produserer Hallmark også slike produkter som gaveinnpakking og skrivesaker. De kjøpte Binney & Smith i 1987 som senere skulle endre sitt navn til Crayola LLC etter sitt velkjente Crayola merkevare av fargestifter, tusjer og fargeblyanter. Hallmark har også tatt et langt steg i TV-virksomhet, som har produsert den langvarige Hallmark Hall of Fame - serien siden 1951, og lanserte Hallmark Channel 50 år senere (som erstattet et tidligere joint venture med Jim Henson Company, ‘’Odyssey-Network’’.

Historie 

Joyce Clyde Hall ble trollbundet av en selger som besøkte familiens butikk i 1906 i Norfolk, Nebraska. Drevet av postkortmanien i 1903, gikk Hall fra detaljhandel av ulike produkter til postkort engros. Han flyttet sin virksomhet til en større del av Kansas City. Ettersom tiden gikk ble Hall overbevist om at gratulasjonskort ville bli mer fremtredende enn postkort. Gratulasjonskort, i henhold til J. C. Hall, representerte klasse, kjærlighet og skjønnhet og «de var mer enn en form for kommunikasjon — de var et sosialt tilpasset anliggende»

I 1928 introduserte selskapet merkenavnet Hallmark, etter Hallmarks symbol som ble brukt av gullsmeder i London i det 14. århundre, og begynte å sette dette navnet på baksiden av hvert kort. Samme år som selskapet ble det første i kortindustrien til å annonsere sine produkter nasjonalt. Deres første annonse dukket opp i Ladies' Home Journal, og var skrevet av J. C. Hall selv.

I 1931 ble det kanadiske William E. Coutts Company, Ltd., en stor kortprodusent en samarbeidspartner av Hall Brothers, deres første internasjonale forretningsforetak.

I 1944 vedtok de sitt nåværende slagord, «Når du bryr deg nok til å sende en det aller beste». Det ble skapt av C. E. Goodman, en Hallmark markedsførings- og salgs executive, og skrevet på en 3x5-kort. Kortet er utstilt på hovedkontoret. I 1951 sponset Hall et TV-program for NBC som ga opphav til Hallmark Hall of Fame som har vunnet 80 Emmy-priser. Hallmark har nå sin egen kabel-Tv-kanal, ‘’Hallmark Channel’’, som ble etablert i 2001. For en periode på om lag 15 år eide Hallmark en andel i det spansk språklige nettverk ’’Univision’’.

I 1954 ble selskapets navn endret fra Hallmark Brothers. I 1958 ble William E. Coutts Company, Ltd. kjøpt opp av Hallmark. Frem til 1990-tallet var den canadiske grenen kjent som Coutts Hallmark.

I 1980 ervervet Hallmark Cards Valentine & Sons of Dundee, Skottland, en av verdens eldste utgivere av postkort med bilder.

I 1998 gjorde Hallmark en rekke oppkjøp, inklusive det britisk-baserte Creative Publishing (en fersk spinoff av Fine Art), og det USA-baserte InterArt.

Ansatte 
Over hele verden har Hallmark over 27 000 ansatte, 20 000 av dem arbeider i USA, 5 600 av dem er heltidsansatte. 2 700 arbeider ved Hallmarks Kansas City-hovedkvarter.

Ledelse 
Donald J. Hall er. fungerer som formann. Donald J. Hall jr. fungerer som administrerende direktør. David E. Hall er selskapet president.

Kreative ressurser 
Hallmark har en kreativ stab bestående av rundt 800 kunstnere, designere, stylister, forfattere, redaktører, og fotografer. Sammen skaper de mer enn 19 000 nye og endrede gratulasjonskort og relaterte produkter per år. Selskapet tilbyr mer enn 48 000 produkter .

Produkter og tjenester 
Hallmark tilbyr, eller har tilbudt følgende produkter og tjenester:

Gratulasjonskort 

Hallmarkkortene har flere varemerker og lisenser. Shoebox, firmaet's linje av humoristiske kort, utviklet seg fra studiokort. Maxine (av John Wagner), ble introdusert i 1986 da hun dukket opp på flere Shoboxkort i året. Alternative kortlinjen ble lansert. Hoops&yoyo var kort opprettet av Bob Holt og Mike Adair. Revilo er en annen populær linje, av kunstneren Oliver Christianson ("Revilo" er "Oliver" stavet baklengs). Always Friends ble kjøpt i 1994 fra den engelske gründer Andrew Brownsword, som fire år senere ble sjef for Hallmark Europa. Hallmark Pictures ble kjøpt av William E. Coutts Company, et datterselskap av Hallmark Canada på midten av 2000-tallet.

Hallmark har levert programvare for å lage og skrive ut kort. Denne programvaren 8er blitt kjent som Hallmark Card Studio, med partner Nova Developement og Microsoft Greetings Workshop i partnerskap med Microsoft.

Gaveprodukter

Lisensgivere 
Noen av lisensgivere for Hallmark er gratulasjonskort, ornamenter, og gave-produkter og omfatter:

Rettssaker
Neil Armstrong saksøkte Hallmark Cards i 1994 etter at de hadde brukt hans navn og gjengitt hans a kjente, «That's one small step for a man, one giant leap for mankind» i et kort med juleornament uten tillatelse. Saken ble løst i minnelighet for et ukjent beløp som Armstrong donerte til Purdue University. Saken resulterte i at Armstrong og NASA skulle bli mer forsiktig med å bruke astronauters navn, fotografier og lydopptak uten tillatelse.[21]

Den 6. september 2007 anla Paris Hilton sak mot Hallmark Cards Inc., Hilton v. Hallmark Cards, i U.S. District Court over ulovlig bruk av hennes bilde og frasen «That’s hot» på et kort. Kortet hadde tittelen «Paris's First Day as a Waitress» med bilde av Hilton forkledt som en servitrise som serverte mat, med Hiltons dialog i en snakkeboble. «Don't touch that, it's hot» (Hiltons advokat, Brent Blakely sa at erstatningen ville bil basert på salgsprisen, 2,49 dollar for hvert kort. Juli O'Dell sa at Hallmark brukte kortet som en parodi, lovbeskyttet for rimelig bruk.[22] Apellretten "avslo Hallmark's begrunnelse om å avslutte saken ". Hilton og Hallmark Cards Inc. avsluttet saken ved forlik .[23]

Referanser 

Papir
Industriselskaper fra USA
Kansas City (Missouri)
Selskaper etablert i 1910
Næringsliv i Missouri
1910 i Missouri